**STYRETS ÅRBERETNING FOR 2022/2023**

Styret velger å gi beretning for første kvartal av 2023 også, da det er aktuelle saker som bør opplyses.

Styret har i 2022/2023 bestått av følgende personer:

Leder: Bjørn Flemming Iversen

Kasserer: Per Erling Espnes

Styremedlem: Thomas Vagle

Styremedlem: Elin J. Hitchman

Styremedlem: Marita M. Mathisen

Varamedlem: Marianne Kårstad

Varamedlem: Anders Øyen

I tillegg har Espen Bjørvig vært revisor. Valgkomiteen har bestått av Roger Myrseth og Gina Næss.

Fem styremedlemmer har møtt og deltatt aktivt på styremøtene.

Styret har i løpet av styreperioden avholdt 10 styremøter og behandlet ca 40 styresaker.

Thomas Vagle har representert grendelaget i TBT sitt styre, med månedlige møter.

**Økonomi**

Regnskapet for 2022 viser et overskudd på kr 242.754. som er tilført egenkapitalen som nå

inklusive vedlikeholdsfondet er på kr 1 346 850. Disponible midler ved årsskiftet er på kr

1 323 998 mot fjor året da de var på kr 1 081 246.

Årsregnskapet gikk med overskudd sett mot budsjettet, dette kommer stort sett av at vi ikke

har kommet i gang med å renovere stolper og dekket i garasjeanleggene.

***Diverse utgifter for året 2022:***

Trefelling for kr 96.463. Det ble felt en del tre og stubber ble fjernet både sør og nord i

grendelaget.

Ladeanlegg ble installert av Berg & Wigum for totalt kr 280 519. Vi fikk støtte fra

Trondheim Kommune på kr 49 778,-

Det har vært en del administrering av Easee charge anlegget for å få hovedsikringen til å

holde.

Vi har fått strømstøtte for desember 2022.

**Dugnad**

Årets dugnad er planlagt tirsdag 9. mai, dagen før årsmøtet. 2 restavfallscontainere vil bli plassert ut torsdag 4. mai og blir stående over helgen. På dugnaden vil det bli satt ut to stk containere for hageavfall, som hentes dagen etterpå.

**Juletretenning**

Tradisjon tro ble «juletreet» vårt tent 1. desember, med godt oppmøte av både voksne og barn. Det ble servert gløgg og pepperkaker, og nissen kom også en tur med litt godteri til barna.

**Garasjepilarer**

Styret har også i 2022/2023 jobbet med å få satt i gang utbedring av søylene og dekket i garasjene. Dette har tatt tid. Det har vært innhentet tilbud fra Rakon Bygg AS og Cenitech AS. Styret valgte å gå for sistnevnte, og i desember/januar ble det tatt en siste befaring før arbeidet skulle gå i gang. Pga usikkerhet rundt årsak og tiltak ble vi enig med Cenitech om å innhente en uavhengig tilstandsanalyse. Med hjelp fra Tobb engasjerte vi Sivilingeniørene Harboe og Leganger som gjennomførte befaring i april. Vi venter nå på rapport fra dem i tillegg til et anbudsunderlag som danner grunnlag for å innhente nytt tilbud. Vi håper dette får fortgang i sakene slik at arbeidet er i gang i løpet av sommeren.

**Telia**

Vi har fått tilbud om ny 5 års avtale med TELIA til 449,- i måneden. P.t betaler vi 452,58 kr.

Dette innebærer:

- Mere poeng for å bruke på tv og internetthastighet. Fritt valg om man vil bruke poeng på

internett eller tv. Det er 100 poeng i grunn prisen, 50 til tv og 50 til internett. Beboere som

har kjøpt seg opp utover kollektiv avtale vil ved aktivering av ny avtale bli oppgradert

til en høyere hastighet til lik eller lavere pris.

- Ny ruter med bedre WIFI dekning som entreprenør fra Telia vil komme inn til hver husstand

for å installere.

- TRYGG PÅ NETT, som innehar nettsikkerhet som er F-Secure, Skylagring fri lagring, ID-

Tyverisforsikring og Webhjelp.

- Man kan be om ny Telia Box.

**Tobb**

Det anbefales å gå inn på tobb.no og logge seg inn på min side, for å sjekke opplysningene

som er registrert til vår regnskapspartner.

Der er det også PORTAL til Skjetnan Grendelag.

**Parkering**

Det har tidvis vært ganske fullt på garasjetakene, og vanskelig å finne ledig plass for de som har et berettiget behov. Ny og bedre skilting er på plass, samt at styret har gjort tiltak for å fjerne langtidsparkerte hengere uten parkeringstillatelse. Ny oppmerking av parkeringsplassene både på taket og inne i garasjene vil bli gjennomført etter at arbeidet med søylene er ferdig.